สวัสดีค่ะ หนูมีเรื่องจะปรึกษาคุณค่ะ หนูอายุ 21ประจำเดือนมาไม่ปกติค่ะบางเดือนมาน้อย บางเดือนมามาก และมาไม่ค่อยตรงค่ะ เดือนนี้ยังไม่มาเลยค่ะ แต่มีอาการคัดเต้านม และมีอารมณ์แปรปรวน มีตกขาวนิดหน่อยไม่เคยมีเพศสัมพันธ์อยากทราบว่าเป็นเพราะอะไรคะถ้าเราเครียดบ่อยกับการทำงานมีผลหรือเปล่าคะ นอนดึกด้วยคะ เที่ยงคืน ตีหนึ่งรบกวนช่วยให้คำตอบด้วยนะคะ ขอบมากค่ะ
สวัสดีค่ะ ประจำเดือนที่ปกติ คือจะมีระยะห่างระหว่างรอบเดือนที่ 24-35 วัน (หรืออาจนานถึง 45 วันก็ได้) ซึ่งแต่ละรอบเดือนไม่จำเป็นต้องเท่ากัน ดังนั้น ประจำเดือนไม่จำเป็นต้องมาตรงวันที่เดียวกันของทุกเดือนค่ะส่วนจำนวนวันที่ปกติของประจำเดือนคือ 2-7 วัน ซึ่งจำนวนวันในแต่ละรอบเดือน ไม่จำเป็นต้องเท่ากัน และปริมาณเลือดที่มีในแต่ละเดือน ก็ไม่จำเป็นต้องเท่ากัน ขึ้นอยู่กับหลายๆ ปัจจัย เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนัดลด มีภาวะโลหิตจาง เป็นต้นดังนั้น ให้ลองนับระยะห่างของรอบเดือนว่าได้ 24-35 วันหรือไม่ และประจำเดือนมานาน 2-7 วันหรือไม่ค่ะ หากใช่ ถือว่าประจำเดือนมาเป็นปกติดีค่ะสำหรับการมีความเครียด การอดนอน นอนดึก อาจมีผลต่อการมาของประจำเดือนได้ โดยมักทำให้มาช้ากว่าปกติ และอาจทำให้ปริมาณน้อยลงได้ค่ะ